ผลงานการจัดการเรียนรู้ด้วยวิธีปฏิบัติที่เป็นเลิศ (**Best** **Practice**)

ชื่อผลงาน : การจัดการเรียนการสอนกิจกรรมแนะแนว โดยใช้ **Google classroom**

ชื่อผู้รับผิดชอบ : นางสาวกมลชนก บันลือศรีสกุล ตำแหน่ง ครูผู้ช่วย โรงเรียนโป่งน้ำร้อนวิทยาคม จังหวัดจันทบุรี

1. ความสำคัญและความเป็นมา

หลักสูตรของกิจกรรมแนะแนว มีจุดประสงค์เพื่อพัฒนาคุณภาพของผู้เรียนให้รู้จักเลือก อาชีพที่เหมาะสมกับตนเองในอนาคต และสามารถประกอบอาชีพให้ มีคุณภาพชีวิตที่ดี สามารถ ดำรงชีวิตอยู่ได้อย่างมีความสุข หลักสูตรจะต้องสนองตอบต่อการเปลี่ยนแปลง ทางสังคมและเศรษฐกิจ ผู้สอนต้องปรับปรุงกระบวนการสอนและประเมินกระบวนการสอนของตน เพื่อสนองต่อความต้องการของผู้เรียนให้เหมาะสมกับยุคสมัย ดังนั้นการเรียนการสอนกิจกรรมแนะแนวจึงมุ่งเน้นให้ผู้เรียนได้เรียนรู้จาก ประสบการณ์ตรงให้มากที่สุด

**การใช้** Google Classroom **เข้ามาช่วยในการสอนกิจกรรมแนะแนว ร่วมด้วยจะทำให้นักเรียนสามารถศึกษาหาข้อมูลและทบทวนความรู้ที่ครูผู้สอนได้ทุกทีทุกเวลา** Google Classroom เป็นบริการที่ครูผู้สอนสามารถนำมาใช้จัดการเรียนรู้ โดยครูผู้สอนควรออกแบบการเรียนการสอนให้สอดคล้องกับสภาพห้องเรียนปกติ Google Classroom ทำให้เรียนรู้ทุกที่ทุกเวลาตามต้องการ ผู้เรียนจึงพอใจที่จะเรียนรู้ สามารถสร้างชิ้นงาน ทำการบ้านหรือติดตามงาน

2. วัตถุประสงค์และเป้าหมายของการดำเนินงาน

1. **เพื่อให้นักเรียนเข้าถึงข้อมูลความรู้ได้ทุกทีทุกเวลา ทำการบ้านหรือติดตามงานผ่านระบบ**
2. **นักเรียนสามารถเรียนรู้เทคโนโลยีได้ทันยุคทันสมัยมากยิ่งขึ้น**

กลุ่มเป้าหมาย **นักเรียนทุกคนในโรงเรียนโป่งน้ำร้อนวิทยาคม จังหวัดจันทบุรี**

3. ขั้นตอนการดำเนินงาน

3.1 ขั้นวางแผนปฏิบัติงาน (Plan) ออกแบบกิจกรรมสู่ผู้เรียน

3.2 ขั้นการทำงานตามแผน (Do) จัดกิจกรรมการเรียนรู้ในระบบ Google Classroom เช่น ให้นักเรียนทำแบบวิเคราะห์นิสัยในระบบออนไลน์ให้นักเรียนส่งผลการวิเคราะห์เข้ามาในระบบ

3.3 ขั้นการตรวจสอบและประเมินผล (Check) ครูผู้สอนดูคะแนนของผู้เรียนทั้งแบบรายบุคคลหรือทั้งชั้นและผู้เรียนสามารถดูคะแนนได้

3.4 ขั้นการปรับปรุงพัฒนา (Action) นำเสนอผลการดำเนินงาน เป็นแนวทางพัฒนาปีต่อไป

**4. ผลการดำเนินงาน/ประโยชน์ที่ได้รับ**

นักเรียนได้รับประโยชน์ในการเข้าไปดูข้อมูลจากที่ครูผู้สอนสร้างกิจกรรมไว้ใน Google Classroom เกี่ยวกับการศึกษาต่อ อาชีพ ทักษะการใช้ชีวิตต่างๆ และนักเรียนสามารถส่งงานทำการบ้านหรือชิ้นงานได้ตลอดเวลาสะดวกมากยิ่งขึ้นและนักเรียนสามารถที่จะพัฒนาตนเองในด้านเทคโนโลยีมากขึ้นให้ตามทันยุดสมัยปัจจุบัน ประโยชน์ที่ได้รับด้านของครูผู้สอนครูผู้สอนจะได้พัฒนาตนเองมากขึ้นในด้านเทคโนโลยี ได้เรียนรู้สิ่งใหม่ๆที่เกิดขึ้นในปัจจุบัน

**5. ปัจจัยความสำเร็จ**

5.1  ปัจจัยด้านนักเรียน  นักเรียนได้เรียนรู้เทคโนโลยีมากขึ้น ได้ใช้ประโยชน์จากโทรศัพท์มือถือมากขึ้น

5.2  ปัจจัยด้านผู้สอน   ครูเกิดการแลกเปลี่ยนเรียนรู้เรื่อง Google Classroom ประสบการณ์ทั้งภายในและนอกสถานศึกษา

5.3  ปัจจัยด้านผู้บริหาร   ผู้บริหารเห็นความสำคัญ สนับสนุนงบประมาณ ให้ขวัญและกำลังใจนิเทศติดตามอย่างจริงจัง

**6. บทเรียนที่ได้รับ**

ระบุข้อสรุป ข้อสังเกต /ข้อเสนอแนะ และข้อควรระวัง ที่เป็นแนวทางในการนำวิธีปฏิบัติที่เป็นเลิศไป ใช้พัฒนาต่อ หรือดำเนินการให้ประสบความสำเร็จมากยิ่งขึ้นในด้านต่างๆของกิจกรรมแนะแนว เช่น พัฒนาในด้านของการเรียนรู้เกี่ยวกับอาชีพ การศึกษา การดำเนินชีวิตส่วนตัวและสังคมหรือนำความรู้ที่ได้รับไปประยุกต์ใช้ให้เข้ากับยุคสมัยปัจจุบัน

**7. การเผยแพร่/การได้รับการยอมรับ**

นำเสนอครูผู้ร่วมวิชาชีพในงานแนะแนว เพื่อนครูในกลุ่มสาระอื่นๆ ด้วยกระบวนการต่างๆ หรือ PLC